CELEX: 62013FN0065
Language: mt
Date: 2013-07-02 00:00:00
Title: Kawża F-65/13: Rikors ippreżentat fit- 2 ta’ Lulju 2013 — ZZ vs Il-Kummissjoni

21.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 377/24
            
         Rikors ippreżentat fit-2 ta’ Lulju 2013 — ZZ vs Il-Kummissjoni
   (Kawża F-65/13)
   2013/C 377/56
   Lingwa tal-kawża: it-Taljan
   
      Partijiet
   
   
      Rikorrent: ZZ (rappreżentant: L. Mansullo, avukat)
   
      Konvenuta: Il-Kummissjoni Ewropea
   
      Suġġett
   
   L-annullament taċ-ċaħda tat-talba tar-rikorrent indirizzata lill-Kummissjoni intiża sabiex din tal-aħħar tagħtih is-somma ta’ EUR 10 000 minħabba l-allegat dannu li kien sofra minħabba li ntbagħtet ittra li informatu, b’mod partikolari, li l-Kummissjoni kkumpensat it-talbiet tiegħu ta’ rimbors tal-ispejjeż, li għalihom kienet ġiet ikkundannata l-Kummissjoni, permezz tas-somom li kellu jagħti lill-Kummissjoni
   
      Talbiet tar-rikorrenti
   
   
               —
            
            
               jannulla d-deċiżjoni li tiċħad, irrispettivament mill-mod ta’ kif din ġiet ifformata, it-talba għal kumpens tal-20 ta’ Ġunju 2012, li tinsab fin-nota tal-20 ta’ Ġunju 2012;
            
         
               —
            
            
               jannulla n-nota tas-27 ta’ Awwissu 2012 li għandha r-referenza, li tinsab fil-parti leminija ta’ fuq tat-tielet paġna, “Ref.Ares(2012)1003126 — 27 ta’ Awwissu 2012”, nota li r-rikorrent irċieva fid-9 ta’ Ottubru 2012;
            
         
               —
            
            
               sa fejn huwa meħtieġ, jannulla d-deċiżjoni li tiċħad, irrispettivament mill-mod ta’ kif din ġiet ifformata, l-ilment tal-24 ta’ Ottubru 2012;
            
         
               —
            
            
               sa fejn meħtieġ, jannulla n-nota tal-11 ta’ Frar 2013 li għandha r-referenza, HR.D.2/MB/ac 170184, redatta bit-Taljan, li hija kkostitwita minn żewġ folji datilografiċi fuq wara, li r-rikorrent irċieva fit-22 ta’ Marzu 2013;
            
         
               —
            
            
               jikkundanna lill-Kummissjoni biex tagħti lir-rikorrent is-somma ta’ EUR 10 000 flimkien mal-interessi bir-rata ta’ 10 % fis-sena b’kapitalizzazzjoni annwali mill-21 ta’ Ġunju 2012 u sal-jum li fih tingħata s-somma indikata iktar ’il fuq;
            
         
               —
            
            
               jikkundanna lil Il-Kummissjoni għall-ispejjeż.